
ΕΦΗΜΕΡΙΣ ΤΗΣ ΚΥΒΕΡΝΗΣΕΠΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
21 ΜΑΪΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

441 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 950 μ 2 στη θέση Αυλοτόπι 


της Κοινότητας Καλάμου του Νομού Ανατ. Αττικής. 1 

ρυξη ως αναδασωτέας έκτασης 5,951 στρεμμάτων στη θέση «ΠΛΑ- 
ΓΙΑΔΕΣ» περιφέρειας Κοινότητας Λιρών Επιδ. Λιμηράς Νομού Λα¬ 
κωνίας. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Πειραιά στο χώρο που έχει 
καθορισθεΐ για Δικαστικό Μέγαρο και καθορισμός ειδικών όρων 
και περιορισμών δόμησης αυτού. 3 

ΑΠΟΦΑΣΕΙΣ 

Επίσπευση από το Δημόσιο της διάνοιξης του νοτιοανατολικού τμήμα¬ 
τος του περιμετρικού δακτυλίου της Μεγαλόπολης Ν. Αρκαδίας. 4 

Χαρακτηρισμός ως διατηρητέου του διορόφου κτιρίου που βρίσκεται 
στον Πύργο του Ν. Ηλείας επί της οδού Φιλελλήνων αρ. 16, 
φερόμενο ως ιδιοκτησία Μάριου Αναστόπουλου, Ζήσιμου Ανα- 
στόπουλου και Διονησίας Κυρτάτου και καθορισμός ειδικών 


όρων και περιορισμών δόμησης. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Δριθ. 1054 (1) 


Κήρυξη ως αναδασωτέας εκτάσεως 950 μ 2 στη θέση Αυλοτόπι της 
Κοινότητας Καλάμου του Νομού Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως», όπως αυτές τροποποιήθηκαν μεταγενέστερα. 

2. Τις διατάξεις του Ν.Δ. 1147/1972 «περί διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 


3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των δασών και 
δασικών εν γένει εκτάσεων της Χώρας», και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις», β) 182447/3049/24.9.80. 

6. Την αριθ. 1660/5.5.87 πρόταση του Δασαρχείου Καπανδρι- 
τίου σχετικά με την κήρυξη ως αναδασωτέας, της αναφερομένης 
στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους του οποίου η δασική βλάστηση καταστράφηκε από πυρκαϊα 
κατά την 11ην Δεκεμβρίου 1986 ώστε ν’ αποκλεισθεί η διάθεσή της 
για άλλο προορισμό την δημοσίαν διακατεχομένην δασικήν έκταση 
δάσος εμβαδού εννεακοσίων πεντήκοντα (950) τετρ. μέτρων που βρί¬ 
σκεται στη θέση Αυλοτόπι της περιφέρειας Κοινότητας Καλάμου Νομού 
Αττικής και προσδριορίζεται από στοιχεία Α Β Γ Δ Ε Ζ Α όπως 
φαίνονται στο συνημμένο διάγραμμα το οποίο αποτελεί αναπόσπαστο 
μέρος της αποφάσεως αυτής και έχει όρια: 

Ανατολικά: Με δάσος και εν μέρει ελαιώνα. 

Δυτικά: Με αγροτικό δρόμο και πέραν με ελαιώνα. 

Βόρεια: Με δάσος. 

Νότια: Με δάσος. 

Η απόφαση αυτή να δημοσιευθεί στην Εφημερίδα της Κυβερνη- 
σεως. 

Αγία Παρασκευή, 13 Μαΐου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

Αριθ. 497 (2) 

Κήρυξη ως αναδασωτέας έκτασης 5,951 στρεμμάτων στη θέση «ΠΛΑΠΑ- 
ΔΕΣ» περιφέρειας Κοινότητας Λιρών Επιδ. Λιμηράς Νομού Αακωνίας. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξβις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/1180/8. 
7.80, β) 182447/3049/24.9.80. 

5. Την πρόταση του Δασαρχείου Μολάων με αριθμό 612/17.3.87, 
με την οποία προτείνεται να κηρυχθεί αναδασωτέα η παραπάνω έκταση, 
λόγω πυρκαϊάς που έγινε στις 27 Φεβρουάριου 1987, αποφασίζουμε: 

Κηρύσσουμε ως αναδασωτέα, με σκοπό την αποκατάστηση της 
δασικής βλάστησης των ειδών ρείκης, ασπαλάθρου και αγροκου- 
μαριάς, που καταστράφηκε από τη πυρκαϊά που έγινε στις 27.2. 
1987 τη δημόσια δασική έκταση, εμβαδού πέντε στρεμμάτων και 
ενιακοσίων πενήντα ενός τ.μ. (5.951) κατηγορίας παρ. 2 άρθρου 


3 Ν. 998/79, που βρίσκεταιστη θέση «ΠΛΑΓ1ΑΔΕΣ».περιφέρειας: 
Κοινότητας Λιρών. Επιδ. Λιμηράς. 

Προσδιορίζεται από τα στοιχεία 1, 2, 3, 4, 5, 6, 7, 8, 9, 10; 11 και 
έχει όρια: 

Ανατολικά: Με δημόσια δασική έκταση. 

Δυτικά: Με πρανές δρόμου, δημόσια δασική έκταση και ελαιοκαλ- 
λιέργειες Δέσποινας Χας Αδ. Γαλανού. 

Βόρεια: Με δημόσια δασική έκταση. 

Νότια:. Με δημόσια δασική έκταση όπως φαίνεται στο συνημμένο· 
διάγραμμα που αποτελεί αναπόσπαστο μέρος της απόφασης αυτής. 

Ορίζουμε; 

α) Η αναδάσωση της έκτασης να γίνει μ* φυσική αναγέννηση.· 

β) Η απόφαση αυτή να ισχύει προτού δημοσιευθεί στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 30 Απριλίου 1987 
Ο Νομάρχης 

ΠΑΝ. ΣΠΗΛΙΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

.(3) 

Τροποποίηση του ρυμοτομικού σχεδίου Πειραιά στο χώρο που έχει 

καθορισθεί για Δικαστικό Μέγαρο και καθορισμός ειδικών όρων 

και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 και 70. 

2. Τις διατάξεις του Ν. 947/1979 (ΦΕΚ 169/Α) και ειδικότερα το 
άρθρο 62 (παρ. 1). 

3. Τις διατάξεις του Ν. 1577/85 (ΦΕΚ 210/Α) και ειδικότερα 
τα άρθρα 4 (παρ. 1), 7, 9 (παρ. 7) και 15. 

4. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1 

6. Το υπ’ αρ. 86847/4705/23.12.85 έγγραφο της Δ/νσης Παραδο¬ 
σιακών Οικισμών (Γ7) προς το δήμο Πειραιά για τήρηση της νομίμου 
διαδικασίας και ότι η προθεσμία του άρθρου 27 του Ν. 1065/1980 (ΦΕΚ 
168/Α) και του άρθρου 4 παρ. 1 του Ν. 1577/85 πέρασε άπρακτη. 

7. Την από 20.11.1985 έκθεση της Δ/νσης Παραδοσιακών 
Οικισμών και Περιβάλλοντος (Γ7). 

8. Την υπ’ αρ. 606/85 γνωμοδότηση του Κεντρικού Συμβουλίου 
Περιβάλλοντος, Χωροταξιάς και Δημοσίων Έργων. 

9. Την υπ, αρ. 695/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Πειραιά, 
στο χώρο του Δικαστικού Μεγάρου μεταξύ των οδών Ηρώων 
Πολυτεχνείου (πρώην Λεωφ. Β. Κων/νου), Φιλελλήνων, Κολοκο- 
τρώνη και Σκουζέ που καθορίστηκε με το από 3.1.1968 Β. Δ/γμα 
(ΦΕΚ 39/Δ) και την υπ’ αρ. Ε. 12727/3082/1774/9.5.74 
απόφαση του Υπουργού Δημοσίων Έργων (ΦΕΚ 151/Δ/74) και 


ο οποίος βρίσκεται στο παραδιοσιακό τμήμα του Πειραιά που 
καθορίστηκε με το από 27.7.82 Π. Δ/γμα (ΦΕΚ 410/Δ), α) με 
τον αποχαρακτηρισμό του χώρου ως Δικαστικού Μεγάρου, β) την 
μετατροπή τμημάτων του με στοιχεία ΕΖΖΈΕ' και ΘΗΗ' θ' Θ 
σε χώρους πρασίνου, γ) καθορισμό τμήματος με στοιχεία 
Α-Β-Γ-Δ-Α ως αρχαιολογικού χώρου σύμφωνα με την υπ’ αρ. 
ΥΠΠΕ/ΑΡΧ/ΑΙ/Φ02/30333/1023/1984 (ΦΕΚ 111/Β/9.3. 
87) απόφαση της Υπουργού Πολιτισμού και Επιστημών, δ) τον 
καθορισμό πεζοδρόμων εκατέρωθεν του αρχαιολογικού χώρου και 
ανατολικά αυτού όπως οι ρυθμίσεις αυτές φαίνονται στο σχετικό 
πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 23126/1987 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

1. Επιβάλλονται παρόδιες στοές πλάτους τρία και μισό (3,50) 
μέτρα στα οικόπεδα που βρίσκονται στον οικοδομήσιμο χώρο που 
δημιουργείται με το άρθρο 1 του παρόντος και έχουν πρόσωπο στις 
οδούς Φιλελλήνων, Κολοκοτρώνη και τμήματος της οδού Σκουζέ 
όπως φαίνεται στο ίδιο διάγραμμα. 

2. Ο συντελεστής δόμησης και το μέγιστο ύψος των οικοδομών 
του ως άνω οικοδομήσιμου χώρου ορίζονται ως εξής: 

α) Συντελεστής δόμησης 2,8. 

β) Μέγιστο ύψος οικοδομών δέκα πέντε (15) μέτρα. 

γ) Αριθμός ορόφων τέσερεις (4). 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Δεκεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αρ. ΒΣ1γ/4/100-Τ (4) 

Επίσπευση από το Δημόσιο της διάνοιξης του νοτιοανατολικού τμήμα¬ 
τος του περιμετρικού δακτυλίου της Μεγαλόπολης Ν. Αρκαδίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/85 «Κυβέρνηση και Κυβερνητικά όργανα». 

2. Του Π.Δ. 910/77 «περί Οργανισμού του ΥΠΕΔΕ». 

3. Του Π.Δ. 39/83 «Μεταβίβαση αρμοδιοτήτων του Υπουργού Δ.Ε.» 
στις Περ/κές Υπηρεσίες». 

4. Του Ν.Δ. 17.7./16.8.1923 «περί σχεδίων πόλεων, κωμών και 
συνοικισμών του Κράτους και οικοδομής αυτών». 

5. Του ΑΝ. 229/67 «περί τροποποιήσεως ενίων διατάξεων της περί 
αναγκ. απαλλ/σεων προς εφαρμογήν των σχεδίων πόλεων νομοθεσίας». 

6. Του Ν.Δ. 632/70 «περί αναλήψεως υπό του Δημοσίου των εκ της 
εφαρμογής των Πολεοδομικών σχέδιο» δικαιωμάτων και υποχρεώσεων 
το» Δήμο» και Κοινοτήτων» όπως τροποποιήθηκε με το Ν.Δ. 1143/72. 

7. Του Ν. 653/77 «περί υποχρεώσεως των παροδία» ιδιοκτητών κ.λπ.». 

8. Της λοιπής νομοθεσίας εκτελέσεως των Δημ. Έργων. 

9. Της ΕΔ2α/01/159/Φ.2.2.1/16.12.86 απόφαση για «Μετα¬ 
βίβαση αρμοδιοτήτων Υπουργού ΠΕΧΩΔΕ στους Προϊσταμένους 
της ΓΓΔΕ» και αφού λάβαμε υπόψη: 

1. Την 71440/2997/17.10.85 απόφαση Υπουργού ΠΕΧΩΔΕ 
(ΦΕΚ 733 Δ'/31.12.85 με την οποία εγκρίθηκε το Γενικό Πολεσδο¬ 
μικό Σχέδιο Μεγαλόπολης Ν. Αρκαδίας, με το οποίο, μέσα στον 
γενικώτερο σχεδιασμό για τη διευθέτηση της κυκλοφορίας από Τρί¬ 
πολη προς Καλαμάτα και αντιστρόφως, προβλέπεται και η κατασκευή 
του νοτιοανατολικού τμήματος του περιμετρικού δακτυλίου για να 
αποδοθεί στην κυκλοφορία φορτηγών οχημάτων. 

2. Το 1264/π.ε./23.3.87 έγγραφο της Δ/νσης Συγκ. Έργων τ. 
9ης ΠΥΔΕ με το οποίο η ζητείται η επίσπευση των διαδικασιών 
απαλλοτρίωσης του τμήματος του περιφ. δακτυλίου που πραναφέρθηκε 
καθώς και το αρ. 771/15.4.87 ΤΕΛΕΞ της ίδιας Υπηρεσίας. 

3. Το γεγονός ότι η διάνοιξη του νοτιοανατολικού τμήματος του 
περιμετρικού δακτυλίου χαρακτηρίζεται ως κατεπείγουσα, δεδομένου 
ότι πρόκειται να συνδέσει την υφιστάμενη Ε.Ο. Τρίπολης — Μεγαλόπο¬ 
λης με την νέα (μετατιθεμένη) Ε.Ο. Μεγαλόπολης — Καλαμάτας που 
αναμένεται να ολοκληρωθεί μέχρι το τέλος του 1987, αποφασίζουμε: 

α) Την επίσπευση από το Δημόσιο της διάνοιξης του νοτιοανατολι¬ 
κού τμήματος του περιμετρικού δακτυλίου της Μεγαλόπολης, όπως 
έχει καθορισθεί με το Γενικό Πολεοδομικό Σχέδιο Μεγαλόπολης που 
εγκρίθηκε με την 71440/2997/17.10.85 απόφαση Υπουργού ΠΕ¬ 
ΧΩΔΕ (ΦΕΚ 733 Δ’/31.12.85) και από το σημείο συνάντησής 
του με την υφιστάμενη Ε.Ο. Τρίπολη - Μεγαλόπολης μέχρι το 
σημείο συνάντησής του με τη νέα (μετατιθέμενη) Ε.Ο Μεγαλόπολης 
— Καλαμάτας, σε εφαρμογή των ισχυουσών διατάξεων ρυμοτομίας, 
την οποία χαρακτηρίζουμε κατεπείγουσα, καθώς και την ανάληψη 
των αντίστοιχων δαπανών λόγω ρυμοτομίας από το Δημόσιο. Η 
σχετική δαπάνη απαζημίωσης των ιδιοκτησιών που ρυμοτομούνται 
θα βαρύνει το έργο 8371001 Δ.Ε. 

β) Την κατάρτιση των σχεδίων προδικασίας που προβλέπονται από το 
άρθρο 5 του Ν. 653/77 για να κινηθεί η δίκη καθορισμού των αποζημιώ¬ 
σεων. 

Αθήνα, 6 Μαΐου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. οικ. 28756/1855 (5) 

Χαρακτηρισμός ως διατηρητέου του διορόφου κτιρίου που βρίσκε¬ 
ται στον Πύργο του Ν. Ηλείας επί της οδού Φιλελλήνων αρ. 

16, φερόμενο ως ιδιοκτησία Μάριου Αναστόπουλου, Ζήσιμου 

Αναστόπουλου και Διονυσίας Κυρτάτου και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας και Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 16.1.1987 αιτιολσγική έκθεση και την από 27.3.87 
εισήγηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 17.2.87 απάντηση της Διονυσία Κυρτάτου και την 
παρέλευση της προθεσμίας που προβλέπεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλθουν 
στην Δ/νση Παραδοσιακών Οικισμών (Γ7) τυχόν αντιρρήσεις των 
Μάριου Αναστόπουλου και Ζήσιμου Αναστόπουλου, αποφασίζουμε: 

1. Χαρακτηρίζετι ως διατηρητέο το διόροφο κτίριο που βρίσκεται 
στον Πύργο του Ν. Ηλείας, επί της οδού Φιλελλήνων αρ. 16 φερόμνεο 
ως ιδιοκτησία Μάριου Αναστόπουλου, Ζήσιμου Αναστόπουλου, Διονυ¬ 
σίας Κυρτάτου όπως φαίνεται σημειωμένο στο σχετικό πρωτότυπο 
τοπογραφικό διάγραμμα σε κλίμακτα 1:2000 που θεωρήθηκε από 
τον Προϊστάμενο της Δ/νσης Πολεοδομικών Εφαρμογών με την υπ’ 
αρ. 28756/1987 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 

αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. , 

3. Επιτρέπεται η επισκευή, ο εκσυγχρονισμός των εγκαταστάσεων, 
η ένίστυχη του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν (αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών 
και διαφημίσεων σε οποιαδήποτε θέση του κτιρίου. Επιτρέπεται 
μόνο η τοποθέτηση επιγραφών περιορισμένων διαστάσεων που 
πληροφούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό, στο εσωτερικό και 
τον περιβάλλοντα χώρο του διατηρητέου κτιρίου, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσα απόφασης, αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαΐου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ ' 

